এ টি এম আজহারুল ইসলাম : বর্তমান সরকার ক্ষমতায় থাকাবস্থায় এ ধরনের ঘটনা রোধ করা সম্ভব নয়। এ ধরনের ঘটনার পুনরাবৃত্তি রোধ করতে হলে এ সরকারকে আগে আন্দোলনের মাধ্যমে বিদায় করতে হবে। তারপর ঐ ঘটনার সুষ্ঠু তদন্ত করে দোষীদের বিচার করতে হবে। সেই সাথে দেশে গণতন্ত্র ও আইনের শাসন এবং ইসলামী মূল্যবোধ প্রতিষ্ঠা করতে হবে। দেশে বহুদলীয় গণতান্ত্রিক ব্যবস্থাকে প্রাতিষ্ঠানিক রূপ দিতে হবে। নির্বাচন প্রক্রিয়াকে অবাধ, সুষ্ঠু, নিরপেক্ষ ও স্বচ্ছ করতে হবে। জাতীয় সংসদকে কার্যকর করে জবাবদিহিতা নিশ্চিত করতে হবে। বিচার বিভাগের ওপর অবাঞ্ছিত হস্তক্ষেপ বন্ধ করে বিচার বিভাগের স্বাধীনতা ও ন্যায়বিচার নিশ্চিত করতে হবে।